**A nemzetgazdsági miniszter közleménye a foglalkoztatást elősegítő képzések költségnormáiról**

A foglalkoztatást elősegítő támogatásokról, valamint a Munkaerőpiaci Alapból foglalkoztatási válsághelyzetek kezelésére nyújtható támogatásról szóló 6/1996. (VII.16.) MüM rendelet (a továbbiakban: R.) 3. § (2) bekezdés f ) pontja szerint a foglalkoztatást elősegítő képzések költségnormáit a következők szerint határozom meg:

Az R. 1. § (1) bekezdés **a) pontjában** meghatározott képzéseknél:

A felnőttképzésről szóló 2013. évi LXXVII. törvény (a továbbiakban: felnőttképzési törvény) szerint engedélyezett, − a felnőttképzési törvény 1. § (2) bekezdés a) pontja alapján meghatározott képzési körbe tartozó − állam által elismert, az Országos Képzési Jegyzékben szereplő (a továbbiakban: OKJ szerinti) szakképesítés megszerzésére irányuló képzés esetén:

elméleti képzés esetén: **455 Ft/fő/óra;**

gyakorlati képzés esetén: **900 Ft/fő/óra.**

A költségnorma nem tartalmazza az első szakmai képesítő vizsga vizsgabizottságának és jegyzőjének jogszabályban meghatározott vizsgáztatási díját, és a vizsgán felmerülő egyéb költségeket.

A nem OKJ szerinti szakmai végzettség vagy szakmai képesítés megszerzésére irányuló, a felnőttképzési törvény szerint engedélyezett képzés, továbbá a szakmai tevékenység magasabb szintű gyakorlásához szükséges ismeretek elsajátítására irányuló képzés esetén:

elméleti képzés esetén: **455 Ft/fő/óra;**

gyakorlati képzés esetén: **900 Ft/fő/óra**

A költségnorma tartalmazza az első szakmai záró beszámoló, illetve vizsga díját is.

A felnőttképzési törvény szerint engedélyezett, − a felnőttképzési törvény 1. § (2) bekezdés d) pontja alapján meghatározott képzési körbe tartozó − az R. 1. § (1) bekezdés **b) és f) pontjaiban** meghatározott képzések esetén: **600 Ft/fő/óra**. A költségnorma tartalmazza a képzést lezáró első beszámoló vagy vizsga díját is, amennyiben a képzés ezzel zárul.

A felnőttképzési törvény szerint engedélyezett – a felnőttképzési törvény 1. § (2) bekezdés d) pontja alapján meghatározott képzési körbe tartozó – az R. 1. § (1) bekezdés **c) pontjában** meghatározott képzések esetén (engedélyezett csoportlétszám: min. 9 – max. 13 fő): **750 Ft/fő/óra**. A költségnorma tartalmazza a képzést lezáró első beszámoló vagy vizsga díját is, amennyiben a képzés ezzel zárul.

A felnőttképzési törvény szerint engedélyezett − a felnőttképzési törvény 1. § (2) bekezdés c) pontja alapján meghatározott képzési körbe tartozó − az R. 1. § (1) bekezdés **d) pontjában** meghatározott nyelvi képzések esetén (engedélyezett csoportlétszám: min. 9 – max. 13 fő): **1100 Ft/fő/óra.**

A költségnorma nem tartalmazza az államilag elismert nyelvvizsga-bizonyítvány kiadásának alapjául szolgáló vizsgáztatás díját.

Az R. 1. § (1) bekezdés **e) pontjában** meghatározott képzések esetén:

elméleti képzés esetén: **945 Ft/fő/óra;**

gyakorlati képzés esetén: **5 925 Ft/fő/óra.**

**Kivéve:**

„C” kategóriában vezetésre jogosító engedély megszerzésére irányuló, továbbá mezőgazdasági vontatói engedély megszerzésére irányuló képzés esetén a gyakorlati képzés költségnormája: **6 300 Ft/fő/óra;**

„C+E” kombinált kategóriában legalább N3 járműkategóriába tartozó nyerges vontatóból és O4 járműkategóriába tartozó félpótkocsiból álló járműszerelvényen végzett, vezetésre jogosító engedély megszerzésére irányuló képzés esetén a gyakorlati képzés költségnormája: **8 665 Ft/fő/óra;**

„C+E” kombinált kategóriában tehergépkocsiból és pótkocsiból álló járműszerelvényen végzett, vezetésre jogosító engedély megszerzésére irányuló képzés esetén a gyakorlati képzés költségnormája: **7 085 Ft/fő/óra;**

„D” kategóriában autóbuszon végzett, vezetésre jogosító engedély megszerzésére irányuló képzés esetén a gyakorlati képzés költségnormája: **7 700 Ft/fő/óra.**

A költségnorma tartalmazza a jogszabályban meghatározott vizsgadíjakat is.

**Megváltozott munkaképességűek** képzése esetén az R. 1. § (1) bekezdésében meghatározott képzések esetén **1500 Ft/fő/óra.**

OKJ szerinti szakképesítés, illetve az államilag elismert nyelvvizsga-bizonyítvány megszerzésére irányuló képzés esetén a költségnorma nem tartalmazza a vizsgáztatás díját. Egyéb képzés esetén a költségnorma tartalmazza az első záró-beszámoló, illetve vizsga díját.

Fenti költségnormák a kormányhivatalok által 2016. szeptember 1. napját követően közzétett foglalkoztatást elősegítő képzések ajánlattételi felhívásai esetében irányadóak.

*Varga Mihály* s. k.,

nemzetgazdasági miniszter